Babelscape/SREDFM huggingface dataset:
Ντιμάλ

Η πόλη Ντιμάλ () πρώην Ούρα Βαϊγκουρόρε () είναι δήμος στον νομό του Μπεράτ, στην κεντρική Αλβανία. Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Τσουκαλάτ, Κουτάλι, Πόσνια και Ντιμάλ, που έγιναν δημοτικές ενότητες. Η έδρα του δήμου είναι η πόλη Ντιμάλ. Ο συνολικός πληθυσμός ανέρχεται σε 27.295 (απογραφή 2011), και η συνολική έκταση 156.56 χλμ.2. Ο πληθυσμός του πρώην δήμου κατά την απογραφή του 2011 ήταν 7.232 κάτοικοι.
Rotterdam Ahoy

Το Rotterdam Ahoy (συχνά αναφέρεται και ως Ahoy) είναι εκθεσιακό κέντρο και κλειστό στάδιο στο Ρότερνταμ της Ολλανδίας. Από τα εγκαίνια του το 1950, το κέντρο έχει φιλοξενήσει πολλές εκθέσεις, συνέδρια, συναυλίες και μουσικά γεγονότα. Το κέντρο περιλαμβάνει τρία μέρη: τα "Beurs- & Evenementenhallen", "Congres- & Vergadercentrum" και "Ahoy Arena". Ο κύριος συναυλιακός χώρος, το Ahoy Arena (γνωστό και ως "Sportpaleis van Ahoy" ανάμεσα στις χρονιές 1971–2016), άνοιξε στις 15 Ιανουαρίου 1971. <br>6,000 <br>4,000
Πυργούσικος

Ο Πυργούσικος είναι χορός από τη Χίο, ο οποίος χορεύεται κατά τη διάρκεια της περιόδου των Αποκριών και στους γάμους. 

Ο χορός χορεύεται σε ομάδες των τριών. Συνήθως τον χορεύουν δύο άντρες και μία γυναίκα και κινούνται χορεύοντας σε σχήμα V. Ο χορός συνοδεύεται συνήθως από ένα ορχηστρικό τραγούδι. Στο παρελθόν, οι χορευτές τραγουδούσαν μαζί ένα τραγούδι. Το βιολί είναι το βασικό όργανο που χρησιμοποιείται σήμερα για να παίξει τη μελωδία, αντί για τον παραδοσιακό άσκαυλο Τσαμπούνα. Ο μουσικός ρυθμός είναι 2/4. Η καταγωγή του χορού είναι από το χωριό Πυργί της Χίου.
Γιάννης Μανώλης

Ο Γιάννης Μανώλης (31 Οκτωβρίου 1950 - 7 Ιουνίου 2019) ήταν Έλληνας πολιτικός και βουλευτής Αργολίδας με τη Νέα Δημοκρατία. Εξελέγη για πρώτη φορά βουλευτής Αργολίδας το 2004 με τη Νέα Δημοκρατία και επανεξελέγη το 2007. Το 2012 συνεργάστηκε για λίγο με τους Ανεξάρτητους Έλληνες και εξελέγη βουλευτής Β΄ Αθηνών, ενώ το 2014 ήταν υποψήφιος περιφερειάρχης Πελοποννήσου. 

Από το 1995 έως το 1997 ήταν αντιπρόεδρος της Ελληνικής Ένωσης Καταναλωτών. Πέθανε μετά από αδιαθεσία μετά το μπάνιο.
Στεπάν Αταγιάν

Ο Στεπάν Αταγιάν (Αγγλικά:Stepan Atayan, Ρώσικα:Степан Атаян) γεννήθηκε στις 13 Ιουλίου του 1966 και είναι πρώην διεθνής ποδοσφαιριστής από το Ουζμπεκιστάν, Αρμενικής καταγωγής. Ως ποδοσφαιριστής αγωνιζόταν στη θέση του μέσου και εκτός από την θητεία του σε Ασιατικές ομάδες, αγωνίστηκε επίσης και στο Ελληνικό ποδόσφαιρο.
Ναρμπόν

Η Ναρμπόν (γαλλικά:Narbonne) είναι κοινότητα και πρωτεύουσα διαμερίσματος, υπονομαρχία του νομού Ωντ στη νότια Γαλλία, στην περιοχή Οξιτανία. Διασχίζεται από το κανάλι της Ρομπίν, καταχωρημένο ως Μνημείο Παγκόσμιας Κληρονομιάς από την Ουνέσκο. Βρίσκεται περίπου 15 χιλιόμετρα από τις ακτές της Μεσογείου και είναι ιστορικό λιμάνι από τη ρωμαϊκή εποχή έως τον 14ο αιώνα και ιστορική πρωτεύουσα της Ναρβωνικής Γαλατίας. Είναι οριακά η μεγαλύτερη κοινότητα του νομού Ωντ, με πληθυσμό 53.594 κατοίκους, σύμφωνα με την απογραφή του 2016 και η ευρύτερη αστική περιοχή της ανέρχεται σε 93.057 κατοίκους (2015).

Η Ναρμπόν είναι καταχωρημένη ως «Πόλη Τέχνης και Ιστορίας».

Οι κάτοικοι ονομάζονται "Ναρμποναί" και "Ναρμποναίζ".
Ρογκοζίνα

Η Ρογκοζίνα () είναι πόλη και δήμος στον νομό Τιράνων, στα κεντρικά των Δυτικών Πεδιάδων της Αλβανίας. Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Γκόσα, Κριεβίντ, Λεκάι, Ρογκοζίνα και Σιναμπαλάι, που έγιναν δημοτικές ενότητες. Η έδρα του δήμου είναι η πόλη Ρογκοζίνα. Ο συνολικός πληθυσμός είναι 22.148 (απογραφή 2011), και η συνολική έκταση 223,50 χλμ.2. Ο πληθυσμός του πρώην δήμου κατά την απογραφή του 2011 ήταν 7.049 κάτοικοι. 
μικρογραφία|225x225εσ|Χάρτης του δήμου της Ρογκοζίνα, όπως διαμορφώθηκε από την εδαφική διοικητική μεταρρύθμιση του 2015
Πιαστ Γκλιβίτσε

[[Στάδιο Πιαστ]]
Η Γκλιβίτσκι Κλουμπ Σπορτόβι Πιαστ Γκλιβίτσε (πολωνικά: "Gliwicki Klub Sportowy Piast Gliwice)," γνωστή απλά ως Πιαστ Γκλιβίτσε ("Piast Gliwice"), είναι πολωνικός ποδοσφαιρικός σύλλογος με έδρα το Γκλιβίτσε. Την περίοδο 2018-19, ο σύλλογος κέρδισε το πρώτο του Πρωτάθλημα Πολωνίας.
Λέριν Ντουάρτε

Ο Λέριν Ντουάρτε ("Lerin Duarte," 11 Αυγούστου 1990) είναι Ολλανδός επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Άρη Θεσσαλονίκης.
Apache Kafka

Με την ονομασία Apache Kafka είναι γνωστή πλατφόρμα λογισμικού για επεξεργασία ροών δεδομένων. Αναπτύχθηκε αρχικά από την εταιρεία πίσω από το κοινωνικό δίκτυο LinkedIn και κατόπιν δόθηκε ως δωρεά στο Ίδρυμα Λογισμικού Apache. Είναι γραμμένη στις γλώσσες προγραμματισμού Scala και Java, ενώ πρόκειται για λογισμικό κώδικα ελεύθερου προς ανάπτυξη από όλους. Το έργο αποσκοπεί να παρέχει μια ενιαία πλατφόρμα για χειρισμό ροών δεδομένων σε πραγματικό χρόνο, με χαρακτηριστικά την υψηλή απόδοση και ελάχιστες περιόδους αδράνειας. Στην αρχιτεκτονική του το επίπεδο αποθήκευσης είναι ουσιαστικά μια ουρά δημοσίευσης και κατανάλωσης μηνυμάτων, με τεράστια επιδεκτικότητα διεύρυνσης, σχεδιασμένη σαν ένα κατανεμημένο αρχείο καταγραφής συναλλαγών. Αυτό την καθιστά ιδιαίτερα πολύτιμη για εφαρμογές που απευθύνονται σε επιχειρήσεις και βιομηχανίες με την ανάγκη να επεξεργάζονται ροές δεδομένων. Επιπροσθέτως, η πλατφόρμα μπορεί να συνδεθεί σε εξωτερικά συστήματα (για εισαγωγή/εξαγωγή δεδομένων) με μια από τις συνιστώσες του, την Kafka Connect, ενώ προσφέρει και μια βιβλιοθήκη ζωντανής επεξεργασίας των εισερχόμενων δεδομένων, τα Kafka Streams.
Το Φάντασμα της Ελένα

Το Φάντασμα της Ελένα (Ισπανικά: "El fantasma de Elena") είναι μια ισπανικής γλώσσας τηλενουβέλα που παράγεται από τις Ηνωμένες Πολιτείες με βάση το τηλεοπτικό δίκτυο Telemundo Studios, του Μαϊάμι και του Μεξικού Argos Comunicación, παραγωγής του 2010. Είναι η νέα έκδοση της "Χούλια", Βενεζουελανής τηλενουβέλας του 1983. Πρωταγωνιστούν Ελισαμπέτ Γκουτιέρρες, Σεγούντο Σερνάδας, Άνα Λαγιέβσκα και Φαμπιάν Ρίος.
Μέττε Φρεντέρικσεν

Η Μέττε Φρεντέρικσεν (γεννημένη στις 19 Νοεμβρίου του 1977) είναι Δανή πολιτικός, Πρωθυπουργός της χώρας, Ηγέτης των Σοσιαλδημοκρατών από το 2015. Αποτελεί μέλος του Φόλκετινγκ (κοινοβούλιο της Δανίας) από το 2001 εκπροσωπώντας την Κοπεγχάγη, υπηρέτησε ως υπουργός απασχόλησης υπό την Χέλε Τόρνινγκ-Σμιτ από το 2011 έως το 2014 και Υπουργός Δικαιοσύνης από το 2014 μέχρι τη διαδοχή της ως αρχηγός του κόμματος.

Μετά τις γενικές εκλογές του 2019, το αντιπολιτευόμενο "κόκκινο μπλοκ" κομμάτων της αριστεράς και της κεντροαριστεράς (Σοσιαλδημοκράτες, Κοινωνικοί Φιλελεύθεροι, Σοσιαλιστικό Λαϊκό Κόμμα, Κόκκινη Πράσινη Συμμαχία, και από τις συνιστώσες χώρες της Δανίας, το φεροϊκό Σοσιαλδημοκρατικό Κόμμα και η γροιλανδική Κοινότητα των Ινουίτ και Σιουμούτ) κέρδισαν τις 95 από τις 179 έδρες του κοινοβουλίου, με τη Βασίλισσα Μαργαρίτα Β΄ να δίνει την έγκριση της για διαπραγματεύσεις για το σχηματισμό νέας κυβέρνησης. 

Στις 27 Ιουνίου 2019 ανέλαβε την πρωθυπουργία της Δανίας διαδεχόμενη τον Λαρς Λόκε Ράσμουσεν. Είναι η δεύτερη γυναίκα πρωθυπουργός της χώρας, μετά την Χέλε Τόρνινγκ-Σμιτ και η νεότερη πρωθυπουργός στην ιστορία της Δανίας σε ηλικία μόλις 41 ετών.
Μπριγκίτε Μπίρλαϊν

Η Μπριγκίτε Μπίρλαϊν ("Brigitte Bierlein", ; 25 Ιουνίου 1949) είναι Αυστριακή νομικός και πολιτικός, οποία υπηρέτησε ως καγκελάριος της Αυστρίας από τις 3 Ιουνίου 2019 μέχρι και τις 7 Ιανουαρίου 2020. Είναι η πρώτη γυναίκα που κατέχει αυτήν τη θέση. Ήταν η γενική εισαγγελέας του Γραφείου του Εισαγγελέα - ουσιαστικά η γενική εισαγγελέας της χώρας - από το 1990 έως το 2002 και μέλος της εκτελεστικής επιτροπής της Διεθνούς Ένωσης Εισαγγελέων από το 2001 έως το 2003. Το 2003 η Μπίρλαϊν έγινε μέλος του Συνταγματικού Δικαστηρίου. Από τον Ιανουάριο του 2018 έως τον Ιούνιο του 2019, υπηρέτησε ως πρόεδρος του ίδιου Δικαστηρίου και έγινε η πρώτη γυναίκα που κατείχε την θέση αυτή. 

Μετά την υπόθεση Ίμπιζα, ο Αυστριακός πρόεδρος Αλέξανδρος Βαν ντερ Μπέλεν διόρισε ως καγκελάριο την Μπίρλαϊν στις 3 Ιουνίου 2019, έπειτα από κοινοβουλευτική πρόταση μομφής, η πρώτη επιτυχής πρόταση μη εμπιστοσύνης στην αυστριακή σύγχρονη ιστορία, που κατέρριψε την κυβέρνηση του Σεμπάστιαν Κουρτς. Είναι η πρώτη γυναίκα σε αυτό το ρόλο στην Αυστρία και υπηρέτησε μέχρι να αναλάβει η νέα κυβέρνηση που προήλθε μετά τις εθνικές εκλογές του 2019.
Κόλπος των Χανίων

μικρογραφία|Δορυφορική εικόνα του Κόλπου των Χανίων
Ο Κόλπος των Χανίων είναι όρμος του Κρητικού Πελάγους στη βορειοδυτική Κρήτη. Στο κόλπο των Χανίων βρίσκεται και η Χερσόνησος του Ακρωτηρίου.
Τσεχικός Διάδρομος

Διακεκομμένη γραμμή - τα σημερινά όρια του [[Μπούργκενλαντ]]
Ο Τσεχικός Διάδρομος ήταν μια αποτυχημένη πρόταση κατά τη Διάσκεψη Ειρήνης του Παρισιού του 1919, στον απόηχο του Α΄ Παγκοσμίου Πολέμου. Ο προτεινόμενος διάδρομος θα συνέδεε, μέσω μιας λωρίδας γης, την Γιουγκοσλαβία και την Τσεχοσλοβακία. Ένα διαφορετικό όνομα του διαδρόμου είναι το "Τσεχικός–Γιουγκοσλαβικός Εδαφικός Διάδρομος". Ο διάδρομος ονομάστηκε Τσεχικός, επειδή οι Γιουγκοσλάβοι αντιπρόσωποι στο Συνέδριο της Ειρήνης προτιμούσαν την παράδοση του στους Τσέχους. Η πρόταση απορρίφθηκε από το συνέδριο.

Ο διάδρομος θα αποτελούνταν από το Μπούργκενλαντ και άλλες περιοχές που τελικά θα προσαρτούνταν στη μελλοντική Αυστρία και την Ουγγαρία. Μερικές φορές η περιοχή είναι γνωστή και ως δυτική Υπερδουναβία. Σε υπόμνημα προς τη γαλλική κυβέρνηση τον Φεβρουάριο του 1916, ο Τόμας Μάζαρικ δήλωσε ότι ο διάδρομος θα διορθώσει "Την διαίρεση των Τσεχοσλοβάκων και των Γιουγκοσλάβων" επακόλουθο της ουγγρικής εισβολής τον 9ο αιώνα.

Ο διάδρομος θα είχε μήκος 200 χιλιομέτρων και πλάτος 80 χιλιομέτρων. Ο διάδρομος θα διέσχιζε τέσσερις ουγγρικές κομητείες, τις Μόσον, Σόπρον, Βας και Σάλα. Ωστόσο, υπάρχουν και προτάσεις που θα έδιναν ακόμη περισσότερα εδάφη για τις δύο σλαβικές χώρες εντός του διαδρόμου.

Με βάση τις αρχές της αυτοδιάθεσης, η επιτυχία μιας τέτοιας πρότασης ήταν απίθανη. Από τους 1.171.000 κατοίκους της προτεινόμενης γραμμής, οι 662.000 ήταν Ούγγροι, οι 220.000 ήταν Σλάβοι ενώ οι υπόλοιποι 289.000 ανήκαν σε άλλες εθνότητες (κυρίως Γερμανοί). Σύμφωνα με τους Τσέχους, ο κύριος σκοπός του διαδρόμου ο διαχωρισμός των Γερμανών της Ανατολικής Ευρώπης από την Κεντρική Ευρώπη. Επίσης, ανέφεραν ότι αυτό θα ευνοούσε τους Γάλλους. Οι περισσότεροι εικάζουν ότι σκοπός του διαδρόμου ήταν να δώσει στην Τσεχοσλοβακία μεγαλύτερο μερίδιο στον Δούναβη, προκειμένου να διευρύνουν τον ρόλο της Μπρατισλάβα ως μεγάλο λιμάνι του Δούναβη. Αυτό θα απομόνωνε την Ουγγαρία ακόμη περισσότερο. Οι τσεχοσλοβάκοι αντιπρόσωποι ισχυρίστηκαν ότι Μπρατισλάβα ήταν η αρχαία πρωτεύουσα της Σλοβακίας, παραλείποντας το γεγονός ότι Μπρατισλάβα ήταν η πρωτεύουσα της Ουγγαρίας για τέσσερις αιώνες.

Η πρόταση βρήκε υποστήριξη στους πανσλαβιστές, οι οποίοι ήλπιζαν ότι ο διάδρομος θα ένωνε δύο κράτη που εκπροσωπούσαν την Σλαβική ενότητα (Τσεχοσλοβακία και Γιουγκοσλαβία). Οι σλάβοι εθνικιστές θεωρούσαν ότι ο διάδρομος θα ένωνε τους Βόρειους (Δυτικούς) με τους Νότιους Σλάβους. Η ιδέα αυτή υποστηρίχθηκε επίσης από τους Κροάτες εθνικιστές που ήθελαν να ενσωματωθούν στη Γιουγκοσλαβία τα κροατικά χωριά στο Μπούργκενλαντ, ενώ οι Κροάτες στα χωριά της Σλοβακία ήθελαν να είναι μέρος του Γιουγκοσλαβικού κράτους. Η ύπαρξη ενός τέτοιου διαδρόμου υποστηριζόταν από εκείνους που πίστευαν ότι αφού διαλύθηκε η Αυστροουγγαρία, δεν πρέπει να υπάρχει λόγος για ύπαρξη κοινών συνόρων μεταξύ Αυστρίας και Ουγγαρίας.
Κυνίνες

Στην ιστορία των σαρκοφάγων, η οικογένεια των Κυνιδών εκπροσωπείται από τις δύο εξαφανισμένες υποοικογένειες που ορίζονται ως Εσπεροκυνίνες και Βοροφαγίνες, και από την υπάρχουσα υποοικογένεια Κυνίνες. Αυτή η υποοικογένεια περιλαμβάνει όλους τους ζωντανούς κυνίδες και τους πιο πρόσφατους απολιθωμένους συγγενείς τους. Τα απολιθώματά τους βρέθηκαν στη Βόρεια Αμερική χρονολογούμενα κατά το Κατώτερο Ολιγόκαινο, και δεν είχαν εξαπλωθεί στην Ασία μέχρι το τέλος του Μειόκαινου, 7 εκατομμύρια έως 8 εκατομμύρια χρόνια πριν.
 Πολλά εξαφανισμένα είδη Κυνινών ήταν ενδημικά στη Βόρεια Αμερική, ζώντας 34 εκατομμύρια έως 11.000 χρόνια πριν.
Ηλίας Θερμησιώτης

Ο Ηλίας Θερμησιώτης (1788–1871) ήταν Έλληνας πλοιοκτήτης, αξιωματικός του Ναυτικού και μέλος της Φιλικής Εταιρείας κατά τη διάρκεια της Ελληνικής Επανάστασης του 1821.
Η κόρη μου

Η κόρη μου είναι τουρκικό τηλεοπτικό σίριαλ που προβλήθηκε από το τούρκικο κανάλι TV8.

Στην Τουρκία η σειρά έκανε πρεμιέρα στις 19 Σεπτεμβρίου 2018 και ολοκλήρωσε την προβολή της στις 31 Μαΐου 2019. Στην Ελλάδα προβλήθηκε από τον τηλεοπτικό σταθμό ΣΚΑΪ, έκανε πρεμιέρα στις 3 Ιουνίου 2019 και ολοκλήρωσε την προβολή της στις 13 Σεπτεμβρίου 2019. Η σειρά αποτελείται από 34 επεισόδια των 120 λεπτών, τα οποία στην Ελλάδα έχουν κοπεί σε επεισόδια των 60 λεπτών η 30 λεπτών.
Γυμνοί στον Ήλιο

Η ταινία Γυμνοί στον Ήλιο (γαλλικά: Plein Soleil) είναι ένα ψυχολογικό δράμα Γαλλο-Ιταλικής παραγωγής 1960, σε σενάριο και σκηνοθεσία του Ρενέ Κλεμάν, βασισμένη στο βιβλίο "Ο ταλαντούχος κύριος Ριπλει" της Πατρίτσια Χάισμιθ. Πρωταγωνιστούν οι Αλέν Ντελόν, Μορίς Ρονέ, Μαρί Λαφορέ και η Ρόμι Σνάιντερ.
Επαρχία Μοντάνα

Η Επαρχία Μοντάνα αποτελεί μια από τις 28 επαρχίες της Βουλγαρίας και μία από τις 2 που συνορεύουν και με την Σερβία (προς τα δυτικά) και με την Ρουμανία (προς τα βόρεια). Πήρε το όνομα της από την πρωτεύουσα της, την Μοντάνα. Σε επίσημη απογραφή του Φεβρουάριου του 2011 αριθμούσε 148.098 κατοίκους και σε εκτιμήσεις του 2015 αριθμούσε 139.350 κατοίκους. Η επαρχία διαιρείται σε 11 δήμους.
Λουντμίλα Παβλιτσένκο

H Λουντμίλα Παβλιτσένκο ("Lyudmila Pavlichenko", 12 Ιουλίου 1916 - 10 Οκτωβρίου 1974) ήταν Σοβιετική ελεύθερη σκοπεύτρια του Κόκκινου Στρατού κατά τη διάρκεια του Β' Παγκοσμίου Πολέμου, στην οποία πιστώνονται 309 εκτελέσεις. Θεωρείται μία από τους κορυφαίους στρατιωτικούς ελεύθερους σκοπευτές όλων των εποχών και η πιο επιτυχημένη γυναίκα ελεύθερη σκοπεύτρια στην ιστορία.
Γρατιανός ο Πρεσβύτερος

Ο Γρατιανός ο Πρεσβύτερος, λατιν. Gratianus Major (έζησε το πρώτο ήμισυ του 4ου αι.) καταγόταν από την Ιλλυρία και έγινε στρατιωτικός στη Ρωμαϊκή Αυτοκρατορία. Οι γιοί του Ουαλεντινιανός Α΄ και Ουάλης έγιναν αυτοκράτορες.
Ιουλία Σοαιμιάς

Η Ιουλία Σοαιμιάς Βασσιάνα (180 - 11 Μαρτίου 222) από τη Δυναστεία της Έμεσας ήταν ευγενής από τη Συρία, μητέρα τού Ελαγάβαλου Αυτοκράτορα των Ρωμαίων (βασ. 218-222). Γεννήθηκε και μεγάλωσε στην Έμεσα της Συρίας· η εκ μητρός θεία της Ιουλία Δόμνα ήταν σύζυγος τού Σεπτίμιου Σεβήρου (βασ. 193-211).
Η Βραδυνή

Η Βραδυνή, ή απλά Βραδυνή, είναι μια αθηναϊκή ελληνική εφημερίδα. Έχει φιλελεύθερη προσέγγιση για την οικονομία και παραδοσιακά η εφημερίδα αποτελεί μέσο έκφρασης του συντηρητικού χώρου.
Νεονορβηγικά

μικρογραφία|Επίσημη μορφή της γραπτής γλώσσας ανά δήμο στη Νορβηγία. Μπλε: Νεονορβηγικά, Κόκκινο: Μποκμάλ, Γκρι: Ουδέτερος δήμος.
Τα νεονορβηγικά (νινόρσκ) είναι ένα από τα δύο γραπτά πρότυπα της νορβηγικής γλώσσας, μαζί με τη Μποκμάλ. Τα νεονορβηγικά επισημοποιήθηκαν το 1929 ως μια από τις δύο επίσημες διαιρέσεις της προφορικής νορβηγικής γλώσσας (Λάντσμαλ) με τη δανονορβηγική γραπτή γλώσσα (Ρίκσμαλ ή Μποκμάλ) του Ίβαρ Άασεν. Τα Νινόρσκ είναι ποικιλία που συγγενεύει περισσότερο με το Λάντσμαλ ενώ η Μποκμάλ συγγενεύει περισσότερο με τη Ρίκσμαλ.

Στις τοπικές κοινότητες, το ένα τέταρτο των δήμων της χώρας έχουν δηλώσει τα νεονορβηγικά ως επίσημη μορφή της γλώσσας και σε αυτούς κατοικεί το 12% του πληθυσμού της χώρας. Τα νεονορβηγικά διδάσκονται σε όλα τα σχολεία της χώρας, ανεξαρτήτως ορθογραφικού προτύπου (δηλαδή διδάσκεται και στα σχολεία των δήμων που έχουν υιοθετήσει τη μορφή Μποκμάλ ή παραμένουν γλωσσικά ουδέτερα). Μεταξύ των δήμων που δεν έχουν υιοθετήσει τα νεονορβηγικά, οι μισοί παραμένουν γλωσσικά ουδέτεροι και οι μισοί έχουν υιοθετήσει τη Μποκμάλ.

Τέσσερις κομητείες της Νορβηγίας (Ρόγκαλαντ, Χόρνταλαντ, Σογκν ογκ Φιορντάνε και Μέρε ογκ Ρόμσνταλ) έχουν καθιερώσει τα νεονορβηγικά ως την επίσημη γλωσσική μορφή των νορβηγικών. Αυτές οι κομητείες αποτελούν μέρος της γεωγραφικής περιοχής της Δυτικής Νορβηγίας.
Αυτοφαγία

Αυτοφαγία είναι την ιδιότητα των κυττάρων του οργανισμού να ανακυκλώνουν τα συστατικά τους, «τρώγοντας» ένα κομμάτι του εαυτού τους. Με αυτό τον τρόπο, τα κύτταρα ανακυκλώνουν κατεστραμμένα κυτταρα, ανανεώνονται και διατηρούνται λειτουργικά. Σε περίπτωση που η αυτοφαγία δεν πραγματοποιείται όπως θα έπρεπε, υπάρχει κίνδυνος εμφάνισης ασθενειών όπως διαβήτη, καρκίνου κ.ο.κ., ενώ σε φυσιολογικές συνθήκες, μας επιτρέπει να «ξεφορτωνόμαστε» άχρηστα στοιχεία, να σταματάμε την καρκινική ανάπτυξη και να εμποδίζουμε μεταβολικές δυσλειτουργίες, όπως την παχυσαρκία και τον διαβήτη, αλλά και φλεγμονές. Με λίγα λόγια, η αυτοφαγία παρουσιάζεται ως το κλειδί για την επιβράδυνση της γήρανσης, για μια καλύτερη υγεία και μια αντίστοιχη σιλουέτα.

Στην απονομή βραβείων Νόμπελ για το 2016, ο Ιάπωνας βιολόγος, Γιοσινόρι Οχσούμι, τιμήθηκε με το Νόμπελ Ιατρικής και Φυσιολογίας, λόγω των ανακαλύψεων που έκανε πάνω στην κυτταρική αυτοφαγία. Μπορεί να μην είναι ο ίδιος αυτός που ονόμασε το φαινόμενο, αλλά είναι αυτός που κατανόησε τις συνθήκες που πραγματοποιείται και πώς λειτουργεί.
Αυτόνομη Περιφέρεια του Θιβέτ

Η Αυτόνομη Περιφέρεια του Θιβέτ ή Αυτόνομη Περιφέρεια της Xizang είναι κομμάτι της Κίνας που αυτονομήθηκε το 1950 - 1951 ενώ πιο παλιά στην ιστορία της φέρει και μια ανεξαρτησία (de facto) το 1913 από τον Δαλάι Λάμα. Το αυτόνομο Θιβέτ θεωρείται πιο πολύ ένα θρησκευτικό κράτος με τους περισσότερους κατοίκους της να είναι μοναχοί. Το κράτος του Θιβέτ απλώνεται στο Οροπέδιο του Θιβέτ καθώς και στα Ιμαλάια Όρη ενώ είναι η 2η μεγαλύτερη περιφέρεια της Κίνας.

Το κύριο κομμάτι του αυτόνομου Θιβέτ βρίσκεται στην Κίνα και ένα μικρό κομμάτι στο Νεπάλ και στο Μπουτάν ενώ με βάση την ιστορία του Θιβέτ, δηλαδή την Θιβετιανή Αυτοκρατορία, απλώνεται στην Άνω Ινδία, τη δυτική Κιργιζία (πολύ λίγο).
Σημαία του Ηνωμένου Κράτους των Ιονίων Νήσων

μικρογραφία|Η σημαία
Η Σημαία του Ηνωμένου Κράτους των Ιονίων Νήσων χρησιμοποιήθηκε από το 1815 έως το 1864. Η σημαία αποτελείται από μια Βρετανική μπλε σημαία και το Σταυρό της Ένωσης, μαζί με το εθνόσημο του προηγούμενου κράτους στο οποίο υπάγονταν τα Ιόνια Νησιά, της Επτανήσου Πολιτείας. Η σημαία περιέχει ως κάλυμμα ένα κόκκινο περίγραμμα.
Λέα Σπρούνγκερ

Η Λέα Σπρούνγκερ (γεν. 5 Μαρτίου 1990) είναι Ελβετίδα αθλήτρια του στίβου και πρώην επταθλήτρια, που ειδικεύεται στα 100, 200, 400 και 400 μέτρα με εμπόδια.
Ντέιρ ελ-Μεντίνα

Το Ντέιρ ελ-Μεντίνα (αγγλικά: Deir el-Medina, Αιγυπτιακά Αραβικά: دير المدينة‎) είναι ένα χωριό της αρχαίας Αιγύπτου όπου ζούσαν οι εργάτες οι οποίοι δούλευαν στην κατασκευή των τάφων της Κοιλάδας των Βασιλέων στη διάρκεια του Νέου Βασιλείου της Αιγύπτου (περ. 1550–1080 π.Χ.), από την 18η έως την 20η δυναστεία. Στην αρχαιότητα η θέση ονομαζόταν «Ο "Τόπος της Αλήθειας"» και οι εργάτες που κατοικούσαν εκεί αποκαλούνταν «"Υπηρέτες στον Τόπο της Αλήθειας"». Στην αιγυπτιακή-αραβική γλώσσα η ονομασία Ντέιρ ελ-Μεντίνα («μοναστήρι της πόλης») προέρχεται από την εποχή του Εκχριστιανισμού, όταν ο ναός της θεάς Άθωρ μετατράπηκε σε εκκλησία.
αριστερά|μικρογραφία|Άγαλμα του Κα (Kha) από τον άθικτο τάφο (TT8) του ίδιου και της συζύγου του, της Μερίτ (Μerit) που ζούσαν στο Ντέιρ ελ-Μεντίνα. Ο Κα ήταν επιστάτης στις εργασίες κατασκευής των τάφων, την εποχή της 18ης δυναστείας. Μουσείο Τορίνο.
Το 1922, όταν τα βλέμματα ήταν στραμμένα στον Τάφο του Τουταγχαμών που ανακάλυψε ο Χάουαρντ Κάρτερ, μία ομάδα υπό την καθοδήγηση του "Bernard Bruyère", ξεκίνησε να ανασκάπτει τη θέση Ντέιρ ελ-Μεντίνα. Το αποτέλεσμα ήταν να έλθει στο φως μία θέση που σήμερα αποτελεί μία από τις πλέον λεπτομερώς τεκμηριωμένες καταγραφές κοινοτικής ζωής του αρχαίου κόσμου, με διάρκεια ζωής σχεδόν τετρακόσια χρόνια. Στον οικισμό αυτό η κοινωνική οργάνωση και οι σχέσεις, η εργασία και oι συνθήκες ζωής της κοινότητας μπορούν να μελετηθούν με τέτοια λεπτομέρεια που δεν υπάρχει αντίστοιχη συγκρίσιμη περίπτωση αρχαιολογικής θέσης. 

Το Ντέιρ ελ-Μεντίνα βρίσκεται στη δυτική όχθη του Νείλου, απέναντι από το σημερινό Λούξορ. Το χωριό απλώνεται αμφιθεατρικά στο φυσικό τοπίο και συνδέεται με την Κοιλάδα των Βασιλέων στα βόρεια, τους νεκρικούς ναούς στα ανατολικά και νοτιοανατολικά και την Κοιλάδα των Βασιλισσών στα δυτικά, μέσω ενός δρόμου που μπορεί κανείς εύκολα να περπατήσει. Είναι πιθανό ο οικισμός αυτός να κτίστηκε απομονωμένος από τον υπόλοιπο πληθυσμό ώστε να διαφυλαχθεί η μυστικότητα που απαιτεί η ευαίσθητη φύση της εργασίας στους χώρους ταφής.
Ο [[Ρα]] φονεύει τον [[Απέπ]] (διακοσμητική παράσταση από τάφο στο Ντέιρ ελ-Μεντίνα)
Φίρχιλ φαν Ντάικ

Ο Φίρχιλ φαν Ντάικ ("Virgil van Dijk", 8 Ιουλίου 1991) είναι Ολλανδός επαγγελματίας ποδοσφαιριστής, που αγωνίζεται ως κεντρικός αμυντικός στην αγγλική Λίβερπουλ ΦΚ και είναι αρχηγός της Εθνικής Ομάδας ποδοσφαίρου της Ολλανδίας. Αξιο αναφορας της καριερας του ειναι η σεζον 2019-20 στην οποια τον ντρίπλαρε μονο ενας παίκτης.

Ξεκίνησε την καριέρα του στην ολλανδική ΦΚ Χρόνινγκεν, όπου έμεινε από το 2011 ως το 2013, όταν μετακινήθηκε στην σκωτσέζικη Σέλτικ Γλασκώβης. Με τη Σέλτικ κατέκτησε 2 φορες το Πρωτάθλημα και το Λιγκ Καπ Σκωτίας. Τον Σεπτέμβριο του 2015, πήρε μεταγραφή στην την αγγλική Σαουθάμπτον ΦΚ, κάνοντας το ντεμούτο του στην Πρέμιερ Λιγκ. Εκεί έμεινε ως τον Ιανουάριο του 2018, όταν η Λίβερπουλ ΦΚ δαπάνησε 75 εκατομμύρια λίρες για να τον αποκτήσει. Με τον φαν Ντάικ στις τάξεις της, η Λίβερπουλ έφτασε ως τον τελικό του ΟΥΕΦΑ Τσάμπιονς Λιγκ τη σεζόν 2017-18, όπου ηττήθηκε από τη Ρεάλ Μαδρίτης, ενώ τη χρονιά 2018-19 κατέκτησε τον τίτλο, νικώντας στον τελικό την Τότεναμ με 2-0, με τον ίδιο, μάλιστα, να ανακηρύσσεται Παίκτης του Αγώνα. Επίσης, έχει κερδίσει τον τίτλο Παίκτης της Χρονιάς από την PFA, την Ομοσπονδία Επαγγελματιών Ποδοσφαιριστών, αλλά και τον τίτλο του Κορυφαίου Παίκτη της Χρονιάς στην Πρέμιερ Λιγκ, τη σεζόν 2018-19.Την επομενη σεζον κατεκτησε τον τιτλο,τον πρωτο της ομαδας μετα απο 30χρονια. 

Επαιξε για πρώτη φορά στην Εθνική Ομάδα της Ολλανδίας το 2015, ενώ από το 2018 είναι ο αρχηγός της , οδηγώντας την στον τελικό του πρώτου UEFA Nations League (Πρωταθλήματος Εθνών της ΟΥΕΦΑ). Πήρε την πρώτη θέση στον Όμιλο Α, μπροστά από Γαλλία και Γερμανία. Στην τελική φάση, που έγινε στην Πορτογαλία, το διάστημα 5-9/6/2019, νίκησε στα ημιτελικά με 3-1 την Αγγλία στην παράταση, αλλά έχασε στον τελικό με 1-0 από τους διοργανωτές Πορτογάλους.

O φαν Νταικ διακρινεται για την ταχυτητα του,την εξαιρετικη αντιληψη του παιχνιδιου,την τεχνικη του,τις μακρινες μπαλιες,την υπεροχη του στον αερα,τις ηγετικες του ικανοτητες και απο πολλους θεωρειται ο καλυτερος αμυντικος στον κοσμο.
Occupy Buffer Zone

Το Occupy Buffer Zone (OBZ) ήταν κίνημα διαμαρτυρίας που ξεκίνησε στις 15 Οκτωβρίου 2011 από Ελληνοκύπριους και Τουρκοκύπριους ακτιβιστές, στο σημείο ελέγχου Λήδρας στη Λευκωσία της Κύπρου. Το κίνημα ξεκίνησε με μια εβδομαδιαία κατάληψη του σημείου ελέγχου, το οποίο βρίσκεται στη ζώνη που χωρίζει το έδαφος του νησιού στην αυτοανακηρυγμένη Τουρκική Δημοκρατία της Βόρειας Κύπρου και τη Κυπριακή Δημοκρατία, αποτέλεσμα της τουρκικής εισβολής στην Κύπρο το 1974. Στις 19 Νοεμβρίου του 2011, η κατάληψη της νεκρής ζώνης έγινε μόνιμη.

Επηρεασμένο από το διεθνές κίνημα Occupy, στοχεύοντας στις διαμαρτυρίες και τη δημοσιοποίηση των προβλημάτων που προκαλεί το παγκόσμιο οικονομικό και πολιτικό σύστημα, το κίνημα σκόπευε να ευαισθητοποιήσει το κοινό για το πως "το Κυπριακό είναι ένα από τα πολλά συμπτώματα του ανθυγιεινού παγκόσμιου συστήματος". Το κίνημα τόνισε τη σύνδεση μεταξύ της ανάπτυξης του Κυπριακού προβλήματος και τα οικονομικά-πολιτικά συμφέροντα που συνδέονται με το διεθνές οικονομικό και πολιτικό στάτους κβο.
Άσα Γκριγκς Κάντλερ

Ο Άσα Γκριγκς Κάντλερ (30 Δεκεμβρίου 1851 – 12 Μαρτίου 1929) ήταν Αμερικανός μεγιστάνας και ιδιοκτήτης της εταιρείας Κόκα-Κόλα, που ιδρύθηκε στην Ατλάντα της Τζόρτζια, το 1892. Υπηρέτησε επίσης ως 41ος δήμαρχος της Ατλάντα από το 1916 μέχρι το 1919. Το πάρκο Κάντλερ στην Ατλάντα ονομάστηκε προς τιμήν του.
Βάλτερ Λύμπκε

Ο Βάλτερ Λύμπκε (γερμανικά: "Walter Lübcke", γεννημένος στις 22 Αυγούστου 1953 στο Μπαντ Βίλντουνγκεν και αποβιώσας στις 2 Ιουνίου 2019 στο Βολφχάγκεν) ήταν Γερμανός πολιτικός, μέλος της CDU.
Σία Λιαροπούλου

Η Σία Λιαροπούλου (Αθήνα, 4 Δεκεμβρίου 1977) είναι Ελληνίδα δημοσιογράφος και παρουσιάστρια. Έγινε γνωστή στο ευρύ κοινό από την παρουσίαση εκπομπών κοινωνικού περιεχομένου και reality εκπομπών.
Ντανιέλ Τόμας-Ντοντ

Η Ντανιέλ Τόμας-Ντοντ (γεν. Τόμας στις 11 Νοεμβρίου 1992) είναι Τζαμαϊκανή αθλήτρια του στίβου, που ειδικεύεται στη σφαιροβολία και τη δισκοβολία.
Γκριζοκαπόνι

Γκριζοκαπόνι είναι η εμπορική ονομασία του θαλάσσιου ψαριού με επιστημονική ονομασία "Chelidonichthys cuculus", το οποίο ανήκει στην τάξη σκορπαινόμορφα και στην οικογένεια τριγλίδες. Αποτελεί ένα από τα εννέα είδη του γένους χελιδωνιχθύς. Ταξινομήθηκε για πρώτη φορά το 1758 από τον ίδιο τον πατέρα της ταξινομικής των ζωντανών οργανισμών Κάρολο Λινναίο ως "Aspitrigla cuculus", "Chelidonichthys cuculus" ή "Trigla cuculus". Ο τριψήφιος κωδικός αλιεύματος FAO για το είδος είναι GUR. Είναι διαδεδομένο στον ανατολικό Ατλαντικό Ωκεανό και σε όλη τη Μεσόγειο Θάλασσα, ενώ πιθανώς να ζει και στη Μαύρη Θάλασσα.
Μάρτιν Όπιτς

Ο Μάρτιν Όπιτς σε πορτραίτο του [[Μπαρθολομέους Στρόμπελ]]
Ο Μάρτιν Όπιτς ("Martin Opitz von Boberfeld", 23 Δεκεμβρίου 1597 - 20 Αυγούστου 1639) ήταν Γερμανός ποιητής, θεωρούμενος ως ο μεγαλύτερος της εποχής του.
Ρόσκοβετς

Το Ρόσκοβετς ( ή "Roskoveci") είναι πόλη και δήμος στον νομό Φιέρ στη νότια κεντρική Αλβανία. Ο δήμος σχηματίστηκε με τη μεταρρύθμιση της τοπικής αυτοδιοίκησης το 2015 μετά από συγχώνευση των πρώην δήμων Κούμαν, Κούργιαν, Ρόσκοβετς και Στρουμ, που έγιναν δημοτικές ενότητες. Η έδρα του δήμου είναι η πόλη Ρόσκοβετς. Ο συνολικός πληθυσμός είναι 21.742 (απογραφή 2011) και η συνολική έκταση 118,01 χλμ2. Ο πληθυσμός του πρώην δήμου κατά την απογραφή του 2011 ήταν 4.975 κάτοικοι.
Μπεατρίς Τσεπκόετς

Η Μπεατρίς Τσεπκόετς (γεν. 6 Ιουλίου 1991) είναι Κενυάτισσα αθλήτρια του στίβου και των αποστάσεων με στιπλ. Είναι η κάτοχος του παγκοσμίου ρεκόρ στα 3000 μέτρα με στιπλ, με χρόνο 8:44.32.
Θεώρημα του Μενελάου

Το Θεώρημα του Μενελάου, που πήρε το όνομά του από τον Μενέλαο τον Αλεξανδρέα, αναφέρεται σε ένα τρίγωνο ΑΒC της Επιπεδομετρίας. Σύμφωνα με τη διατύπωση του θεωρήματος, αν μία ευθεία τέμνει τις πλευρές BC, CA, AB του τριγώνου στα σημεία D, E, F αντίστοιχα (που είναι διαφορετικά από τα A, B, C), τότε

: formula_1

ή πιο απλά

: formula_2

Η εξίσωση χρησιμοποιεί "προσανατολισμένα μήκη", δηλ. το μήκος ΑΒ είναι θετικό ή αρνητικό αν το Α είναι στα αριστερά ή στα δεξιά του Β σύμφωνα με κάποιον σταθερό προσανατολισμό της ευθείας. Για παράδειγμα, το ΑF/FΒ έχει θετική τιμή αν το F είναι μεταξύ του Α και του Β και αρνητική διαφορετικά.

Το αντίστροφο είναι επίσης αληθές: αν για τα σημεία D, E, F των πλευρών BC, CA, AB ισχύει ότι
: formula_3
τότε τα D, E, F είναι συγγραμμικά. Το αντίστροφο συχνά περιλαμβάνεται ως μέρος του θεωρήματος.

Το θεώρημα του Μενελάου είναι όμοιο με αυτό του Τσεβά: τα δύο θεωρήματα διαφέρουν μόνο στο πρόσημο.
Καρολίν Μπιερκέλι Γκρόβνταλ

Η Καρολίν Μπιερκέλι Γκρόβνταλ (γεν. 14 Ιουνίου 1990) είναι Νορβηγίδα αθλήτρια του στίβου, συγκεκριμένα δρομέας μεγάλων αποστάσεων.
Ημέρα της Ρωσίας

Η Ημέρα της Ρωσίας (, ) επίσημα γνωστή ως Ημέρα υιοθέτησης της διακήρυξης κρατικής κυριαρχίας της ΡΣΟΣΔ (, Ντεν' πρινιάτια Ντεκλαράτσι ο γκασουντάρστβενομ σουβερενιτιέτε ΡΣΦΣΡ) πριν από το 2002, είναι η εθνική εορτή της Ρωσικής Ομοσπονδίας. Εορτάζεται κάθε χρόνο, αρχής γενομένης από τις 12 Ιουνίου από το 1992. Τιμά την υιοθέτηση της Διακήρυξης της Κρατικής Κυριαρχίας της Ρωσικής Σοβιετικής Ομοσπονδιακής Σοσιαλιστικής Δημοκρατίας (ΡΣΟΣΔ) στις 12 Ιουνίου του 1990. Το πέρασμα της διακήρυξης από το Πρώτο Συνέδριο των Αντιπροσώπων του Λαού σηματοδότησε την αρχή της συνταγματικής μεταρρύθμισης στη Ρωσική σοβιετική δημοκρατία.
Χούσαβικ

Το Χούσαβικ (ισλανδικά: Húsavík) είναι πόλη στο δήμο Νόρδουρθινγκ στη βόρεια ακτή της Ισλανδίας, στις όχθες του κόλπου Σκιάουλφαντι, με 2.307 κατοίκους. Το διασημότερο αξιοθέατο της πόλης είναι η ξύλινη εκκλησία Χούσαβικουρκικια που χτίστηκε το 1907. Το Χούσαβικ εξυπηρετείται από το Αεροδρόμιο Χούσαβικ.
The Abominable Bride

Το The Abominable Bride (ελεύθερη μετάφραση: "Η Απεχθής Νύφη") είναι ένα ειδικό επεισόδιο της βρετανικής τηλεοπτικής σειράς "Sherlock". Το επεισόδιο μεταδόθηκε από τους τηλεοπτικούς σταθμούς BBC One, PBS και Channel One την 1η Ιανουαρίου 2016. Απεικονίζει τους χαρακτήρες της σειράς σε ένα παράλληλο σύμπαν: το σκηνικό του Βικτοριανού Λονδίνου από τις αυθεντικές ιστορίες του Άρθουρ Κόναν Ντόυλ. Ο τίτλος βασίζεται στην ατάκα «Ricoletti of the club foot and his abominable wife» (ελεύθερη μετάφραση: «Ο Ρικολέτι από τη λέσχη και η απεχθής σύζυγός του») από την ιστορία μικρού μήκους του Κόναν Ντόυλ «The Adventure of the Musgrave Ritual», η οποία παραπέμπει σε μια υπόθεση που αναφέρεται από τον Χολμς. Η ιστορία περιέχει επίσης στοιχεία από τις πρωτότυπες ιστορίες του Κόναν Ντόυλ με πρωταγωνιστή τον Χολμς, όπως τις «The Five Orange Pips» και «The Final Problem».

Το επεισόδιο κέρδισε το 2016 το βραβείο Emmy στην κατηγορία της «Καλύτερης Τηλεοπτικής Ταινίας», την πρώτη νίκη της σειράς στη συγκεκριμένη κατηγορία.
Πολιτσάν

Το Πολιτσάν ( ή "Poliçani") είναι πόλη και δήμος που βρίσκεται στη νότια κεντρική Αλβανία. Δημιουργήθηκε κατά τη μεταρρύθμιση της τοπικής αυτοδιοίκησης του 2015 με τη συγχώνευση των πρώην δήμων Βερτόπ, Πολιτσάν και Τερπάν, που έγιναν δημοτικές ενότητες. Η έδρα του δήμου είναι η πόλη Πολιτσάν. Ο συνολικός πληθυσμός είναι 10.953 (απογραφή 2011) και η συνολική έκταση 272,02 χλμ2. Ο πληθυσμός του πρώην δήμου κατά την απογραφή του 2011 ήταν 4.318 κάτοικοι. Ιστορικά, το Πολιτσάν ανήκε στην επαρχία του Μπεράτ, εκτός από την περίοδο 1978-1991, όταν η πόλη προσαρτήθηκε στο Σκραπάρ λόγω πολιτικής πίεσης από το καθεστώς εκείνης της εποχής. Ιδρύθηκε ως βιομηχανικό κέντρο.
Κατερίν Ιμπάργκουεν

Η Κατερίν Ιμπάργκουεν Μένα (γεν. 12 Φεβρουαρίου 1984) είναι Κολομβιανή αθλήτρια του στίβου. Έχει συμμετάσχει στο άλμα εις μήκος, στο άλμα εις τριπλούν, στο άλμα εις ύψος και στο έπταθλο. Έχει κερδίσει τους Ολυμπιακούς Αγώνες το 2016, καθώς και δύο συνεχόμενα Παγκόσμια Πρωταθλήματα (2013, 2015).
Τσοροβόντα

H Τσοροβόντα () είναι πόλη και πρώην δήμος στον νομό του Μπεράτ στην Αλβανία. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα και έδρα του Δήμου Σκραπάρ. Ο πληθυσμός κατά την απογραφή του 2011 ήταν 4.015 κάτοικοι. Το όνομα της πόλης προέρχεται από τα σλαβικά και σημαίνει «μαύρο νερό». Ήταν η έδρα της πρώην επαρχίας Σκραπάρ. 

Ο ποταμός Οσούμ περνάει μέσα από την πόλη. Ανάντη της πόλης σχηματίζει φαράγγια και σπηλιές που είναι τα υψηλότερα και μακρύτερα στην Αλβανία.
Λουκάς Φουρλάς

Ο Λουκάς Φουρλάς είναι Ελληνοκύπριος πολιτικός. Από το 2019 είναι ευρωβουλευτής στο Ευρωπαϊκό Κοινοβούλιο εκλεγμένος με τον ΔΗΣΥ.
Γιώργος Κοπανίδης

Ο Γιώργος Κοπανίδης (1928-2006) ήταν ποδοσφαιριστής που αγωνιζόταν σαν επιθετικός και διακρίθηκε κυριότερα τη δεκαετία του 1950.
Doraemon

Το Doraemon (ιαπωνικά: ドラえもん, Χέπμπορν: "Doraemon") είναι ιαπωνικό μάνγκα και ανίμε που δημιουργήθηκε από τον μανγκάκα Φουτζίκο Φ. Φούτζιο. Κυκλοφόρησε από τις 8 Αυγούστουν του 1969 μέχρι τις 23 Ιουνίου του 1996 από την Shogakukan.

Το μάνγκα κυκλοφόρησε σε 45 τόμους, και από αυτό έχει δημιουργηθεί μια πολύ επιτυχημένη ομώνυμη παιδική σειρά.
Το σπίτι με τα μυστικά

Το σπίτι με τα μυστικά (Ισπανικά: "La casa de al lado", Μετάφραση: "Το διπλανό σπίτι") είναι μια ισπανικής γλώσσας τηλενουβέλα που παράγεται από τις Ηνωμένες Πολιτείες με βάση το τηλεοπτικό δίκτυο Telemundo Studios, του Μαϊάμι και του Μεξικού Argos Comunicación, παραγωγής του 2011. Είναι η νέα έκδοση του "La familia de al lado" ("Η διπλανή οικογένεια") Χιλιανής τηλενουβέλας του 2010. Πρωταγωνιστούν Γκαμπριέλ Πόρρας, Μαρίτσα Ροδρίγκες, Μιγκέλ Βαρόνι και Κάθεριν Σιατσόκε.
Άνω Πυρηναία

Τα Άνω Πυρηναία (γαλλικά: "Hautes-Pyrénées") είναι νομός της νοτιοδυτικής Γαλλίας, στη διοικητική περιοχή Οξιτανία. Πρωτεύουσα του νομού είναι η Ταρμπ. Η INSEE και το ταχυδρομείο του αποδίδουν τον κωδικό 65.

Στο νομό βρίσκεται η κοινότητα Λούρδη με το Ιερό της Παναγίας της Λούρδης, που είναι ένας από τους σημαντικότερους τόπους στον τομέα του προσκυνήματος και του θρησκευτικού τουρισμού.

Οι κάτοικοι του νομού ονομάζονται Ω-Πιρεάν ή Μπιγκουρντάν, καθώς ο νομός αντιστοιχεί περίπου στην περιοχή της παλιάς κομητείας του Μπιγκόρ.
Ολυμπιακό Στάδιο του Μόντρεαλ

Το Ολυμπιακό Στάδιο του Μόντρεαλ (αγγλικά: "Olympic Stadium", γαλλικά: "Stade Olympique de Montréal") είναι στάδιο πολλαπλών χρήσεων που βρίσκεται στο Μόντρεαλ του Καναδά. Κατασκευάστηκε τη δεκαετία του 1970 ως το κύριο στάδιο για την διεξαγωγή των Ολυμπιακών Αγώνων του 1976. Η κατασκευή του Ολυμπιακού Σταδίου του Μόντρεαλ κόστισε ένα δισεκατομμύριο δολάρια Καναδά , τρεις φορές περισσότερο απ' ό,τι είχε αποφασιστεί, λόγω καθυστερήσεων και τεχνικών δυσκολιών.

Το στάδιο είναι το μεγαλύτερο στον Καναδά με βάση τη χωρητικότητά του. Μετά τους Ολυμπιακούς Αγώνες, τοποθετήθηκε τεχνητός χλοοτάπητας και έγινε έδρα των επαγγελματικών ομάδων μπέιζμπολ και αμερικανικού ποδοσφαίρου του Μόντρεαλ. Παρόλα αυτά οι Αλουέτς του αμερικανικού ποδοσφαιρού έφυγαν από το γήπεδο το 1988 και η ομάδα μπέιζμπολ των Έξπος μετακόμισε στην Ουάσινγκτον το 2004. Σήμερα στο στάδιο διοργανώνονται κυρίως συναυλίες και εκθέσεις. Το στάδιο χρησιμοποιείται περιστασιακά από τους Μόντρεαλ Ίμπακτ όταν χρειάζονται ένα γήπεδο με μεγαλύτερη χωρητικότητα ή όταν οι συνθήκες δεν επιτρέπουν την διεξαγωγή αγώνων σε εξωτερικό χώρο.

Στη βόρεια πλευρά του κτιρίου βρίσκεται ο πύργος του Μόντρεαλ, ο ψηλότερος κεκλιμένος πύργος του κόσμου, με ύψος 175 μέτρα. Ο πύργος δεν είχε ολοκληρωθεί όταν διεξήχθησαν οι Ολυμπιακοί Αγώνες. Το 1987 τοποθετήθηκε στο στάδιο η ανασυρρόμενη οροφή από κέβλαρ, αλλά το 1991 αποφασίστηκε να παραμείνει μονίμως κλειστή επειδή είχε σκιστεί αρκετές φορές από τον αέρα, ενώ το 1998 αντικαταστάθηκε από μόνιμη οροφή από κέβλαρ. Η κύρια οροφή του γηπέδου, έκτασης 43.504 τετραγωνικών μέτρων, είναι η μεγαλύτερη στο Κεμπέκ.
Cathedral

Οι Cathedral ήταν βρετανικό doom metal συγκρότημα, το οποίο δημιουργήθηκε στο Κόβεντρι της Αγγλίας το 1989. Μετά την κυκλοφορία δέκα στούντιο δίσκων, οι Cathedral διαλύθηκαν το 2013, παίζοντας ζωντανά για τελευταία φορά στο "Soundwave festival" της Αυστραλίας το 2012.
Τατιάνα Γκρίτση-Μιλλιέξ

Η Τατιάνα Γκρίτση-Μιλλιέξ (1920-2005) ήταν Ελληνίδα συγγραφέας.
Τεχνολογικό Εκπαιδευτικό Ίδρυμα Στερεάς Ελλάδας

Το Τεχνολογικό Εκπαιδευτικό Ίδρυμα Στερεάς Ελλάδας ήταν Ελληνικό Τριτοβάθμιο Εκπαιδευτικό Ίδρυμα το οποίο προέκυψε από τη συγχώνευση του Τ.Ε.Ι. Χαλκίδας (1986), με έδρα τη Χαλκίδα, και του Τ.Ε.Ι. Λαμίας (1994) με έδρα τη Λαμία, σύμφωνα με το Προεδρικό Διάταγμα 100 τον Ιούνιο του 2013. Το 1970, όταν ιδρύθηκε το Κ.Α.Τ.Ε.Ε. Λαρίσης, ορισμένα τμήματα που υπήρχαν στη Λαμία, ως ανεξάρτητες επαγγελματικές σχολές (Σχολή Μηχανικών Παναγιωτόπουλου «Η Λαμιακή» (1950)), εντάχθηκαν στο Κ.Α.Τ.Ε.Ε. Λαρίσης και αργότερα ονομάστηκε Τ.Ε.Ι. Λαρίσης το 1983. Το 1994, τα τμήματα της Λαμίας, της Θήβας, της Αμφίσσης και του Καρπενησίου διεκδίκησαν την ανεξαρτησία τους από το Τ.Ε.Ι. Λαρίσης και ιδρύθηκε το Τ.Ε.Ι. Λαμίας.

Διέθετε τέσσερις σχολές και στελεχωνόταν από 250 άτομα προσωπικό, εκ των οποίων 137 τα μέλη του εκπαιδευτικού προσωπικού. Έχει περίπου 20.000 σπουδαστές. Διαθέτει κτιριακές εγκαταστάσεις σε 5 πόλεις της Στερεάς Ελλάδας (Λαμία, Χαλκίδα, Θήβα, Καρπενήσι, Άμφισσα) και επιβλέπει το Κέντρο Τεχνολογικής Έρευνας της Στερεάς Ελλάδας.

Στις αρχές του 2019, το Τ.Ε.Ι. Στερεάς Ελλάδας καταργήθηκε ως αυτοτελές νομικό πρόσωπο σύμφωνα με τον υπ' αριθμό 4589 Νόμο που δημοσιεύθηκε στο ΦΕΚ Α' 13/29-01-2019.

Τα Τμήματα της Χαλκίδας εντάχθηκαν στο Ε.Κ.Π.Α., τα Τμήματα Δασοπονίας και Διαχείρισης Φυσικού Περιβάλλοντος, Διοίκησης Συστημάτων Εφοδιασμού και Διοίκησης, Οικονομίας και Επικοινωνίας Πολιτιστικών και Τουριστικών Μονάδων εντάχθηκαν στο Γεωπονικό Πανεπιστήμιο Αθηνών και τα Τμήματα Ηλεκτρονικών Μηχανικών ΤΕ, Μηχανικών Πληροφορικής ΤΕ, Νοσηλευτικής και Φυσικοθεραπείας εντάχθηκαν στο Πανεπιστήμιο Θεσσαλίας. Επιπλέον, το πάσης φύσεως προσωπικό του Τ.Ε.Ι. Στερεάς Ελλάδας στις υπηρεσίες του Τ.Ε.Ι. στα Ψαχνά εντάχθηκε αυτοδικαίως στο Ε.Κ.Π.Α., το προσωπικό στη Θήβα, το Καρπενήσι και την Άμφισσα εντάχθηκε στο Γεωπονικό Πανεπιστήμιο Αθηνών και το προσωπικό στη Λαµία εντάχθηκε στο Πανεπιστήμιο Θεσσαλίας.
The Amazing Spider-Man 2

The Amazing Spider-Man 2 είναι κινηματογραφική ταινία αμερικανικής παραγωγής του 2014, βασισμένη στον ομώνυμο ήρωα των κόμικς της Marvel. Είναι η συνέχεια της πρώτης ταινίας με τίτλο "The Amazing Spider-Man" με τον Μαρκ Γουέμπ να επιστρέφει ως σκηνοθέτης. Το σενάριο της ταινίας γράφτηκε από τους Ρομπέρτο Όρσι, Άλεξ Κέρτζμαν και Τζεφ Πίνκνερ, όπως και η ιστορία της ταινίας, μαζί με τον Τζέιμς Βάντερμπιλτ, ενώ στους πρωταγωνιστικούς ρόλους το καστ της προηγούμενης ταινίας επιστρέφει και σε αυτήν, με τον Άντριου Γκάρφιλντ, την Έμμα Στόουν και την Σάλι Φιλντ να επαναλαμβάνουν τους πρωταγωνιστικούς ρόλους τους από την προηγούμενη ταινία. Επίσης, στο καστ προστίθενται ο Τζέιμι Φοξ στο ρόλο του Μαξ Ντίλον, ο Πολ Τζιαμάτι στο ρόλο του Αλέκσεϊ Σιτσέβιτς και ο Ντέιν ΝτιΧάαν στο ρόλο του Χάρι Όσμπορν.

Η ταινία εστιάζει στις περιπέτειες του Spider-Man μετά τα γεγονότα της προηγούμενης ταινίας και συγκεκριμένα στην προσπάθεια του να αντιμετωπίσει δυο νέους εχθρούς, τον Electro και τον Γκριν Γκόμπλιν. Κυκλοφόρησε στους κινηματογράφους των ΗΠΑ στις 2 Μαΐου 2014. Έλαβε μικτά σχόλια από τους κριτικούς και δεν ήταν μεγάλη εισπρακτική επιτυχία σε σύγκριση με τις προηγούμενες ταινίες, αφού είχε έσοδα $709 εκατομμύρια δολάρια.
Δημήτρης Ρίγγος

Ο Δημήτρης Ρίγγος ( 1940- 19 Μαΐου 2013) ήταν Έλληνας ιατρός, πανεπιστημιακός, και συνδικαλιστής. Υπήρξε νομάρχης Γρεβενών και συγγραφέας ιατρικών βιβλίων.
Κίφερ Σάδερλαντ

O Κίφερ Σάδερλαντ ("Kiefer William Frederick Dempsey George Rufus Sutherland", 21 Δεκεμβρίου 1966) είναι Καναδός παραγωγός, σκηνοθέτης και ηθοποιός. Είναι διάσημος για το ρόλο του Jack Bauer στη σειρά του καναλιού Fox "24". Χάρη σε αυτήν έχει κερδίσει "Βραβείο Έμμυ," μια "Χρυσή Σφαίρα," δύο "Screen Actors Guild Awards" και δύο "Satellite Awards."
Toyota Soarer

Το Toyota Soarer ήταν ένα πολυτελές σπορ αυτοκίνητο, που παρήχθη από την ιαπωνική αυτοκινητοβιομηχανία Toyota, από το 1981 έως το 2005. Κατασκευάστηκε σε τέσσερις διαδοχικές γενιές, όλες στην κατηγορία των personal luxury cars, δηλαδή σπορ αυτοκινήτων που έχουν ταυτόχρονη πολυτέλεια λιμουζίνας, αλλά προσφέρονται μόνο σε 2-πορτη και 4-θέσια έκδοση. Από το 2006, έλαβε το σήμα της πολυτελέστερης θυγατρικής Lexus και μετονομάστηκε σε Lexus LC.
Νογέρα Ριβαγορσάνα

Ο ποταμός Νογέρα Ριβαγορσάνα (στα καταλανικά "Noguera Ribagorçana, "που σημαίνει "Νογέρα της Ριμπαγόρσας") πηγάζει στην κοιλάδα του Αράν κι αφού διασχίσει 133 χιλιόμετρα, συμπίπτοντας πρακτικά με τα πολιτικά σύνορα των αυτόνομων περιοχών της Καταλωνίας και της Αραγωνίας, καταλήγει στον ποταμό Σέγρε κοντά στο Κορβίνς.

Αποτελεί έναν από τους τρεις κύριους παραποτάμους του Σέγρε και γεωγραφικά ανήκει στην ευρύτερη κοιλάδα του ποταμού Έβρου.
Fiat Seicento

Το Fiat Seicento ήταν ένα αυτοκίνητο πόλης της κατηγορίας Α, που παρήχθη από την ιταλική αυτοκινητοβιομηχανία Fiat, από τον Μάρτιο του 1998 έως τον Δεκέμβριο του 2009. Συνολικά κατασκευάστηκαν 1.328.839 αντίτυπα, και από αυτά, το 1,1 εκατομμύριο έως τον Απρίλιο του 2004, όταν το μοντέλο υπέστη μια ελαφρά ανανέωση.

Κατά την εισαγωγή του, αντικατέστησε το Fiat Cinquecento, με το οποίο είχε μια σχετικά παρόμοια αισθητική, καθώς είχε βασιστεί στο πλαίσιο Type 0 του Cinquecento, με πιο καμπυλωτή όμως εμφάνιση. Η ονομασία Seicento (ιταλικά: «εξακόσια») δόθηκε στο μοντέλο, καθώς είχε θεωρηθεί τότε ως ο ιδεολογικός απόγονος του κλασικού Fiat 600 του 1955. Το 2005, το Seicento μετονομάστηκε σε Fiat 600 (με αριθμητική αναγραφή του ονόματος) για τον εορτασμό της 50ής επετείου από την παρουσίαση του κλασικού Fiat 600. Τελικώς, αντικαταστάθηκε τον Ιούλιο του 2007 από το Fiat Nuova 500.
Bentley Flying Spur

H Bentley Flying Spur είναι ένα μεγάλων διαστάσεων υπερπολυτελές αυτοκίνητο της κατηγορίας F, που παράγεται από τη βρετανική αυτοκινητοβιομηχανία Bentley, από το 2013 έως σήμερα. Πρόκειται ουσιαστικά για μια βελτιωμένη εκδοχή της προκατόχου Bentley Continental Flying Spur, που με τη σειρά της ήταν η 4-πορτη sedan εκδοχή του coupé Bentley Continental GT πρώτης γενιάς. Ταυτόχρονα, η σημερινή Flying Spur είναι η 4-πορτη σεντάν εκδοχή της δεύτερης γενιάς της Continental GT, που εισήχθη στις αρχές του 2011. Τον Ιούνιο του 2019, εισήχθη η δεύτερη γενιά της Flying Spur.

Κατηγορία:Μοντέλα Bentley
Κατηγορία:Αυτοκίνητα πολυτελείας
Νογέρα Παλιαρέζα

μικρογραφία|Ο ποταμός Νογέρα Παλιαρέζα στην ευρύτερη κοιλάδα του ποταμού Έβρου

Ο ποταμός Νογέρα Παλιαρέζα (στα καταλανικά "Noguera Pallaresa" και στα οξιτανικά "arriu Noguèra Palharesa") πηγάζει στην Κοιλάδα του Αράν κι αφού διατρέξει τις περιοχές της Κοιλάδας του Αράν, Άνω Παλιάρς, Κάτω Παλιάρς και Νογέρα και διανύσει μια απόσταση 154 χιλιομέτρων, χύνεται στον ποταμό Σέγρε μέσω της τεχνητής λίμνης της Καμαράζα.

Σε αυτόν καταλήγει ο χείμαρρος Νογέρα ντε Καρδός στον οποίο με τη σειρά του καταλήγει ο χείμαρρος Νογέρα ντε Βαλφερέρα.
Μιχάλης Αναστασιάδης

Ο λογοτέχνης και ποιητής Μιχάλης Αναστασιάδης γεννήθηκε το 1939 στη Γρανίτσα Ευρυτανίας και απεβίωσε το 2012 στην Αθήνα. 

Ο πατέρας του, μικρασιατικής καταγωγής, υπηρέτησε ως δάσκαλος στη Γρανίτσα, όπου νυμφεύτηκε τη Μαρία Παπαντωνίου, που ήταν συγγενής του ποιητή, πεζογράφου και δημοσιογράφου Ζαχαρία Παπαντωνίου (1877-1940) και απέκτησαν 4 παιδιά, τρία αγόρια κι ένα κορίτσι. Όταν πέθανε ο πατέρας του, η οικογένεια μετακόμισε στην Αμφιλοχία Αιτωλοακαρνανίας, όπου ο Μιχάλης τέλειωσε τις πέντε πρώτες τάξεις του Γυμνασίου. Το 1958 η οικογένεια εγκαταστάθηκε στην Αθήνα. Εκεί ολοκλήρωσε τις γυμνασιακές και πανεπιστημιακές του σπουδές.
Ντούσαν Μιτόσεβιτς

Ο Ντούσαν Μιτόσεβιτς (σέρβικα: "Душан Митошевић", 17 Δεκεμβρίου 1949 - 1 Ιανουαρίου 2018) ήταν Σέρβος ποδοσφαιριστής καθώς και προπονητής ποδοσφαίρου.
Κατά τη διάρκεια της αγωνιστικής του καριέρας αγωνίσθηκε στη θέση του κεντρικού επιθετικού, αναδεικνυόμενος σε σπουδαίο σκόρερ. 
Έχει κατακτήσει συνολικά 9 τίτλους σαν προπονητής, ενώ τέσσερις συνεχόμενες φορές έχει αναδειχθεί καλύτερος προπονητής της χρονιάς.
Όλες οι διακρίσεις του αποκτήθηκαν στο Κυπριακό Πρωτάθλημα. Το 1998 κατέκτησε το νταμπλ με το σύλλογο της Ανόρθωσης. Απεβίωσε στις 1 Ιανουαρίου 2018 από καρκίνο.
Αρνέμπ

Ο Αρνέμπ ή α (άλφα) Λαγωού είναι ο φωτεινότερος αστέρας στον αστερισμό Λαγωό. Είναι τριπλός αστέρας (τριπλό σύστημα αστέρων) με κυριότερο μέλος λευκό υπεργίγαντα αστέρα. Το φαινόμενό του μέγεθος είναι 2,59. Το ιδιαίτερο όνομα Αρνέμπ (أرنب) στην αραβική γλώσσα σημαίνει λαγός.

Ο κύριος αστέρας έχει πολύ μεγάλη μάζα, περίπου 14 φορές τη μάζα του Ήλιου, και 129 φορές μεγαλύτερη διάμετρο, η οποία μετρήθηκε συμβολομετρικώς. Η πραγματική θερμοκρασία του εξωτερικού περιβλήματός του είναι περίπου 6.850 ± 80 Κ, οπότε η πραγματική του λαμπρότητα είναι 32 χιλιάδες φορές μεγαλύτερη από τη λαμπρότητα του Ήλιου. Από το 1943 το φάσμα του Αρνέμπ χρησιμεύει ως ένα από τα σταθερά πρότυπα σύμφωνα με τα οποία ταξινομούνται οι άλλοι αστέρες ως προς τον φασματικό τους τύπο.

Ο κύριος αστέρας του α Λαγωού είναι γηρασμένος, αν και η ηλικία του είναι μόλις 13 εκατομμύρια έτη, 300 και πλέον φορές μικρότερη από την ηλικία του Ήλιου. Μπορεί να έχει ήδη περάσει τη φάση της μέγιστης διογκώσεώς του και τώρα να συρρικνώνεται και να θερμαίνεται, όντας στις τελευταίες φάσεις της αστρικής του εξελίξεως. Δεν αποκλείεται όμως και να βρίσκεται ακόμα στη φάση της διαστολής του σε υπεργίγαντα. Αναμένεται, με βάση τη μάζα του, να τελειώσει τη ζωή του με μία έκρηξη υπερκαινοφανούς.
Ολυμπιακό στάδιο του Μονάχου

Το Ολυμπιακό στάδιο του Μονάχου (γερμανικά: "Olympiastadion") είναι στάδιο το οποίο βρίσκεται στο Μόναχο της Γερμανίας. Το στάδιο κατασκευάστηκε ως το κύριο στάδιο των Ολυμπιακών Αγώνων του 1972. Το στάδιο επίσης έχει φιλοξενήσει σημαντικούς ποδοσφαιρικούς αγώνες, όπως τον τελικό του Mουντιάλ του 1974 και του Euro του 1988, καθώς και τους τελικούς του Τσάμπιονς Λιγκ το 1979, 1993 και 1997. Το γήπεδο ήταν έδρα της Μπάγερν Μονάχου και του Μόναχο 1860 από το 1972 μέχρι το 2005, όταν ολοκληρώθηκε το Allianz Arena.

Το στάδιο έχει χαρακτηριστικούς μεγάλους κυρτούς θόλους από ακρυλικό τζάμι το οποίο σταθεροποιείται από ατσάλινα καλώδια. Είναι η πρώτη φορά που χρησιμοποιήθηκε ακρυλικό τζάμι σε μεγάλη κλίμακα. Η ιδέα πίσω από αυτό το σχέδιο ήταν το γήπεδο να μοιάζει με τις Άλπεις. Το στάδιο κατασκευάστηκε από την Bilfinger την περίοδο 1968-1972 σε ένα σκάμμα το οποίο είχε δημιουργηθεί κατά τη διάρκεια των συμμαχικών βομβαρδισμών της πόλης στον Β΄ Παγκόσμιο Πόλεμο, διευκολύνοντας την κατασκευή.
Νιχάλ

Ο Νιχάλ ή β Λαγωού είναι διπλός αστέρας σε απόσταση περίπου 160 έτη φωτός (49 παρσέκ ) από τη Γη. Έχει ένα εμφανές οπτικό μέγεθος 2,84. Η μάζα αυτού του αστεριού είναι 3,5 φορές η μάζα του ήλιου και έχει ηλικία περίπου 240 εκατομμυρίων ετών. Βρίσκεται στον αστερισμό του Λαγωού.

Κατηγορία:Αντικείμενα Bayer
Κατηγορία:Γίγαντες αστέρες τύπου G
Κατηγορία:Πολλαπλά αστρικά συστήματα
Αντωνίνος Λιβεράλις

Ο Αντωνίνος Λιβεράλις (Antoninus Liberalis) ήταν μυθογράφος του 2ου ή 3ου μ.Χ. αιώνα. Έγραψε στα ελληνικά, βασιζόμενος σε έργα προγενεστέρων του, μια συλλογή σπάνιων μύθων με τίτλο "Μεταμορφώσεων Συναγωγή".
Δήμητρα Παπαδήμα

Η Δήμητρα Παπαδήμα (Αθήνα, 24 Σεπτεμβρίου 1963-) είναι Ελληνίδα ηθοποιός και συγγραφέας.
Τζεφ Λούμις

Ο Τζεφ Λούμις ("αγγλ. "Jeff Loomis"", 14 Σεπτεμβρίου 1971) είναι Αμερικάνος κιθαρίστας της χέβι μέταλ μουσικής, γνωστός για την συνεργασία του με το συγκρότημα των Nevermore.
Περιοχή Χουαχάν

Η Περιοχή Χουαχάν (στα περσικά: "شهرستان خواهان"') είναι μία από τις 28 περιοχές της Περιφέρειας Μπανταχσάν του Αφγανιστάν και βρίσκεται στο βορειοανατολικό Αφγανιστάν. Απώτερα όριά της δυτικά είναι ο ποταμός Αμού Ντάρια και το Τατζικιστάν.
ΣΚ Σαλγκέιρος

Η ΣΚ Σαλγκέιρος είναι ένα αθλητικός σύλλογος από το Πόρτο, Πορτογαλία. Ιδρύθηκε στις 8 Δεκεμβρίου 1911. Ο σύλλογος διαθέτει τμήματα ποδοσφαίου, υδατοσφαίρισης, χειροσφαίρισης και στίβου. Η ποδοσφαιρική ομάδα έχει κατακτήσει 2 φορές τη Segunda Divisão (1956-57, 1989-90). Το τμήμα υδατοσφαίρισης των γυναικών έχει κατακτήσει 2 φορές το Εθνικό Πρωτάθλημα Πορτογαλίας τις περιόδους 2008–09 και 2009–10.
Ghost in the Ruins

Το Ghost in the Ruins είναι ζωντανά ηχογραφημένο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Δεκέμβριο του 1995 μέσω της δισκογραφικής εταιρείας "SPV/Steamhammer". Επανεκδόθηκε το 2011 από την "EarMusic" με επιπλέον κομμάτια την ζωντανή εκτέλεση του ""Devastation" και την ακουστική εκτέλεση του "Stare into The Sun".
Ο δίσκος είναι αφιερωμένος στην μνήμη του κιθαρίστα Κρις Όλιβα κάτι που αναφέρεται και στο εξώφυλλο του. Οι ηχογραφήσεις που περιλαμβάνονται στο άλμπουμ προέρχονται από συναυλίες των Savatage κατά την περίοδο 1987 - 1990 και πιο συγκεκριμένα το "City Beneath the Surface"" είναι ηχογραφημένο στο "The Ritz" της Νέας Υόρκης το 1990, τα επόμενα τρία κομμάτια στο "Spectrum Coliseum" της Φιλαδέλφεια το 1988, το "Gutter Ballet" στο "Los Angeles Palace" το 1990, το "When the Crowds Are Gone" στο "Hollywood Palace" την ίδια χρονιά, τα ""Of Rage and War", "Hounds" και "Hall of the Mountain King"" στο "Lamour" του Μπρούκλιν το 1990, τα ""The Dungeons Are Calling" και "Sirens"" στο 'Nassau Coliseum" του Λονγκ Άιλαντ το 1988, η εισαγωγή στο ""Hall of the Mountain King"" στο "Agora" του Κλίβελαντ το 1987 και το ορχηστρικό κομμάτι με το οποίο κλείνει ο δίσκος στο "Hollywood Palace" το 1990.
Πτολεμαίος ο Αλωρίτης

Ο Πτολεμαίος ο Αλωρίτης ήταν αντιβασιλέας της Μακεδονίας και μετέπειτα βασιλέας με την δολοφονία του Αλέξανδρου Β΄.
Ανδρίσκος

Ο Ανδρίσκος (Μυσία 185 π.Χ. - Ρώμη 146 π.Χ.) ή "Φίλιππος ΣΤ΄" ή "Ψευδο-Φίλιππος", βασίλεψε στη Μακεδονία, το 149 με 148 π.Χ.. Δεν προερχόταν από βασιλική οικογένεια, ενώ οι στρατιωτικές συγκρούσεις του με τους Ρωμαίους αποτέλεσαν τον Τέταρτο Μακεδονικό Πόλεμο.